Liam Gallagher
Viljamas Džonas Polas Galageris (William John Paul Gallagher; g. 1972 m. rugsėjo 21 d.) – anglų atlikėjas ir dainų autorius. Geriausiai žinomas kaip grupės „Oasis“ vokalistas, su kuria išbuvo visą grupės egzistavimo laikotarpį, nuo 1991 m. iki 2009 m. Po „Oasis“ išsiskyrimo įkūrė grupę „Beady Eye“, kuri egzistavo 2009–2014 m. Solinę karjerą pradėjo 2017 m. Vienas iš populiariausių Jungtinės Karalystės muzikos atlikėjų, jo elgesys viešumoje, stilius ir muzikos atlikimo būdas susilaukė daug komentarų iš Jungtinės Karalystės bulvarinės spaudos. 2017 m. spalį išleido debiutinį solinį albumą „As You Were“. 2023 m. duomenimis, atlikėjas yra išleidęs tris studijinius albumus, iš kurių naujausiasis, „C'mon You Know“, išleistas 2022 m. gegužę.